הפרלמנט הוולשי

הפרלמנט הוולשי (בוולשית: Senedd Cymru; באנגלית: Welsh Parliament) או הסנד' (The Senedd) הוא מוסד הקיים מאז 1999, כפרלמנט בעל סמכויות מוגבלות בנושא ויילס בתוך הממלכה המאוחדת. הפרלמנט בנוי מבית אחד ובו חברים 96 נציגים אשר נבחרים מדי 4 שנים בבחירות. עד למאי 2020 נקרא הפרלמנט האספה הלאומית של ויילס. תפקידי הסנד' כוללים ייצוג ויילס ותושבייה, הסכמה על מיסוי לתושבי ויילס, חקיקת חוקים במספר תחומים בהם לפרלמנט סמכויות על פני הפרלמנט הבריטי, ובחינת התנהלות ממשלת ויילס. עד ל-2024, הסנד' כלל 60 חברי פרלמנט (בראשי תיבות MS או בוולשית AS), 20 מהם ייצגו כל אחד מחמשת האזורים הגאוגרפיים של ויילס, בעוד שה-40 הנוספים יצגו כל אחד אזור בחירה מבין 40 אזורי בחירה ברחבי ויילס. ב-2024 שיטה זו שונתה כדי להתאים למודל אזורי הבחירה של הממלכה המאוחדת וכך חוברו לכדי 16 אזורי בחירה, כאשר בכל אחד נבחרים 6 נציגים המרכיבים יחד את 96 הכיסאות של הסנד'. היסטוריה בשנת 1282 נכבשה נסיכות ויילס על ידי ממלכת אנגליה, סופחה למערכת השלטונית של אנגליה והפסיקה להתקיים כיישות פוליטית ושלטונית עצמאית. המערכת המשפטית העתיקה שהייתה נהוגה בוויילס המשיכה להתקיים עוד כמעט שלוש מאות, עד אשר מלך אנגליה הנרי השמיני החיל על פי צו את החוק האנגלי על ויילס במחצית המאה ה-16. מאז ועד למחצית המאה ה-20 ויילס הייתה חלק בלתי נפרד מהממלכה המאוחדת בכל התחומים השלטוניים, המנהלתיים והמשפטיים. בשנת 1949 הקימה ממשלת בריטניה את "מועצת ויילס ומונמת'שייר" שתפקידה היה לייעץ לשלטונות על ענייני העם הוולשי, גוף זה כלל 27 חברים שנבחרו על ידי גופים שונים בוויילס. בשנת 1951 נוסף תפקיד ממשלתי של "שר לענייני ויילס" ובשנת 1964 הוקם משרד ויילס ובראשו מזכיר המדינה לענייני ויילס אשר החליף את מועצת ויילס. במהלך שנות ה-60 וה-70 החל בבריטניה תהליך בחינה של האצלת סמכויות לאומות הבית ובהן ויילס, כתוצאה מכך נבחנה האפשרות להקים אספה לאומית בווילס, אך במשאל עם שנערך בשנת 1979 בחרו תושבי ויילס שלא להקים אספה לאומית. בשנת 1997 נערך משאל עם נוסף באותה סוגיה והפעם ברוב קטן (50.3%) נבחר להקים אספה לאומית, כתוצאה מכך נחקק חוק ממשלת ויילס (1998) בו הוחלט על הקמת האספה הלאומית הוולשית בעלת סמכויות חקיקה מוגבלות שתהיה כפופה לפרלמנט הבריטי. ב-2006 נחקק חוק ממשלת ויילס נוסף שהעניק סמכויות רבות יותר לאספה הלאומית וקבע את הקמת גוף מבצע נפרד מהאסיפה אך כפוף לה, והיא ממשלת ויילס, או בשמה הראשוני 'ממשלת האספה הלאומית'. החל מ-2006 לאספה נקבעו תחומי אחריות לחקיקה עצמאית שלא דרשו אשרור של הפרלמנט הבריטי, אלו כללו 20 סעיפים בתחומי תרבות, תיירות, פיתוח כלכלי ועירוני, חקלאות, בריאות, שירותי הצלה, כיבוי אש, תחבורה, דיור, ספורט ושלטון מקומי (ראו למטה רשימת סמכויות). סמכויות ותחומי אחריות בהתאם לחוק ממשלת ויילס של 2006, סמכויות הפרלמנט הוולשי גדלו באופן ניכר כחלק ממגמת הדבולוציה בממלכה המאוחדת. לסנד' סמכויות חקיקה בנושאים הבאים: חקלאות, דיג ויערנות אתרים ומבנים בעלי חשיבות היסטורית ותרבותית (מנוהלים בעיקר על ידי הסוכנות הממשלתית Cadw) תרבות ותיירות פיתוח כלכלי חינוך איכות הסביבה שירותי הצלה וכיבוי אש תזונה ואוכל בריאות ושירותי רפואה כבישים ותחבורה (תחבורה ציבורית מנוהלת על ידי טרנספורט פור ויילס) דיור ציבורי מינהל אזורי (ראו מחוזות ויילס) ומינהל ציבורי רווחה ספורט ונופש תכנון עירוני, כפרי ופיתוח אזורים כפריים תשתיות הגנה מפני הצפות השפה הוולשית אזורי בחירה עד לשנת 2024 התחלקה ויילס לחמישה אזורים גאוגרפים ותת-חלוקה נוספת ל-40 אזורי בחירה. לאחר ששונתה שיטת אזורי הבחירה, בבחירות 2026 חולקה ויילס ל-16 אזורי בחירה גדולים יותר (על ידי איחוד מספר אזורי בחירה היסטוריים) מהם נבחרו שישה נציגים בכן אחד. אזורי הבחירה החדשים כוללים כמות אוכלוסייה דומה באופן כללי, באזור 190,000 עד 220,000 תושבים בכל אזור בחירה (מלבד בנגור קונווי מון עם כ-163,000 תושבים). אוון אוגור רונד'ה - חלק ממחוז גלמורגן, כולל את רונד'ה קינון טב, ברידג'אנד ונית' פורט טלבוט. בנגור קונווי מון - חלק ממחוז גוויניד', קלוויד וכל מחוז אנגלסי (אינס מון). בלייני גוונט קרפילי רימני - חלק ממחוז גלמורגן, קרפילי ובלייני גוונט. בריכיניוג טווה נד' - חלק ממחוז פוויס, נית' פורט טלבוט וסוונזי. קרדיד' פינון טב - חלק ממחוז קרדיף (קרדיד') ורונד'ה קינון טב. קרדיד' פנארת' - חלק ממחוז קרדיף, רונד'ה קינון טב ועמק גלמורגן. קסנוויד' איסלווים - חלק ממחוז קרפילי וניופורט. קרידיגיון פנוורו - מחוז קרדיגיון ופמברוקשייר (פנוורו) במלואם. קלויד - חלק ממחוז קונווי, דנבישייר ופלינטשייר. פלינט רקסהאם - המחוז העירוני רקסהאם וחלק ממחוז פלינטשייר. גוויניד' מלדווין - חלק ממחוז רקסהאם, דנבישייר, גוויניד' ופוויס. גובר אברטווה - מחוז סוונזי, כולל העיר סוונזי (אברטווה) וחצי האי גובר. פן-אי-בונט וברו מורגנווג - חלק ממחוז עמק גלמורגן (מורגנווג) וברידג'אנד. פונטיפריד' קינון מרת'ר - מחוז מרת'ר טידוויל וחלק מרונד'ה קינון טב, כולל העיירות פונטיפריד' ומרת'ר טידוויל. סיר וורנוי טורוויין - רוב מחוז מונמות'שייר וטורוויין, כולל העיירה אברגווני וצ'פסטו. סיר גוורדין - מחוז קרמרת'נשייר (סיר גוורדין). בנייני הפרלמנט ראו גם חוק ממשלת ויילס (1998) חוק ממשלת ויילס (2006) חוק ממשלת ויילס (2014) הפרלמנט הסקוטי קישורים חיצוניים אתר האינטרנט הרשמי של הפרלמנט הוולשי (באנגלית) אתר האינטרנט הרשמי של הפרלמנט הוולשי (בולשית) הפרלמנט הוולשי, ברשת החברתית פייסבוק הפרלמנט הוולשי, ברשת החברתית X (טוויטר) הפרלמנט הוולשי, ברשת החברתית אינסטגרם הפרלמנט הוולשי, ברשת החברתית LinkedIn הפרלמנט הוולשי, סרטונים בערוץ היוטיוב הערות שוליים